
RADVILIŠKIO RAJONO SAVIVALDYBĖS TARYBA



SPRENDIMAS
DĖL RADVILIŠKIO RAJONO SAVIVALDYBĖS TERITORIJOS BENDROJO PLANO DALIES KOREGAVIMO PATVIRTINIMO

2025 m.                   d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 24 punktu, Lietuvos Respublikos teritorijų planavimo įstatymo 27 straipsnio 1 ir 6 dalimis, 28 straipsnio 3 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 132 punktu, Valstybinės teritorijų planavimo ir statybos inspekcijos prie Aplinkos ministerijos 2025 m. rugpjūčio 11 d. Teritorijų planavimo dokumento patikrinimo akto Nr. REG39890972 teigiama išvada, Radviliškio rajono savivaldybės taryba nusprendžia:
.	Patvirtinti Radviliškio rajono savivaldybės teritorijos bendrojo plano, patvirtinto Radviliškio rajono savivaldybės tarybos 2023 m. birželio 1 d. sprendimu Nr. T-18 „Dėl Radviliškio rajono savivaldybės  teritorijos bendrojo plano keitimo patvirtinimo“ numatytose Radviliškio, Šeduvos miestų teritorijose ir Baisogalos miestelio teritorijose, koregavimą (visa apimtimi tvirtinamas teritorijų planavimo dokumentas skelbiamas Teritorijų planavimo dokumentų rengimo informacinėje sistemoje (TPDRIS) teritorijų planavimo dokumento Nr. K-RJ-71-25-100).

.	Pripažinti Radviliškio rajono savivaldybės teritorijos bendrojo plano, patvirtinto Radviliškio rajono savivaldybės tarybos 2023 m. birželio 1 d. sprendimu Nr. T-18 „Dėl Radviliškio rajono savivaldybės teritorijos bendrojo plano keitimo patvirtinimo“, koregavimą, numatytose Radviliškio, Šeduvos miestų teritorijose ir Baisogalos miestelio teritorijose, sudedamąja Radviliškio rajono savivaldybės teritorijos bendrojo plano dalimi.

.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.




Savivaldybės meras                                                                                       
RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL RADVILIŠKIO RAJONO SAVIVALDYBĖS TERITORIJOS BENDROJO PLANO DALIES KOREGAVIMO PATVIRTINIMO“
AIŠKINAMASIS RAŠTAS

2025 m. rugpjūčio 11 d.
Radviliškis

.	Projekto rengimą paskatinusios priežastys, parengto projekto tikslai, sprendimo
projekto tikslai ir uždaviniai.

Esamos būklės įvertinimo metu nustatyta, kad:
) Savivaldybės plane pateiktas funkcinis zonavimas neatitinka savivaldybės lygmens teritorijų planavimo dokumento mastelio ir yra per detalus;
) Savivaldybės bendrajame plane yra prieštaravimų tarp išskirtų funkcinių zonų ir nuosavybės dokumentuose nustatytų naudojimo būdų teritorijose, kurios svarbios visų miestų ir miestelio gerovės ir viešo intereso aspektu;
) siekiant išvengti funkcinių zonų ribų ir ploto neatitikimo tarp skirtingų lygmenų kompleksinių teritorijų planavimo dokumentų, siūloma koreguoti Radviliškio rajono savivaldybės teritorijos bendrojo plano keitime (T00089406) Radviliškio miesto teritorijos bendrajame plane (reg. T00089555), Radviliškio rajono teritorijos Šeduvos miesto teritorijos bendrajame plane (reg.  T00081206) ir Radviliškio rajono savivaldybės Baisogalos miestelio bendrajame plane (reg.  T00031877) galiojimo ribose suplanuotas teritorijas priskirti vienai funkcinei zonai – urbanizuotų ir urbanizuojamų teritorijų funkcinei zonai, kuri bus tvarkoma vadovaujantis konkretaus miesto ir miestelio teritorijos bendruoju planu.
.	Projekto iniciatoriai (institucija, asmenys ar piliečių atstovai) ir rengėjai.

Radviliškio rajono savivaldybės administracijos Architektūros ir urbanistikos skyrius.
.	Kaip šiuo metu yra reguliuojami sprendimo projekte aptarti teisiniai santykiai.

Vadovaujantis Radviliškio rajono savivaldybės administracijos direktoriaus 2024 m. sausio 16 d. įsakymu Nr. A-20 (8.2 E) „Dėl Radviliškio rajono savivaldybės teritorijos bendrojo plano koregavimo‘‘ ir Radviliškio rajono savivaldybės administracijos direktoriaus 2025 m. sausio 20 d. įsakymu Nr. A-27 (8.2 E) „Dėl Radviliškio rajono savivaldybės teritorijos bendrojo plano koregavimo planavimo darbų programos, patvirtintos Radviliškio rajono savivaldybės administracijos direktoriaus 2025 m. sausio 16 d. įsakymu Nr. A-20 (8.2 E) „Dėl Radviliškio rajono savivaldybės teritorijos bendrojo plano koregavimo‘‘ pakeitimo‘‘ patvirtinta Planavimo darbų programa, numatomas 3 teritorijoje (Nr. 1, Nr. 2 ir Nr. 3) koregavimas, kuriame numatomas Radviliškio, Šeduvos miestų teritorijose ir Baisogalos miestelio teritorijose esančių funkcinių zonų apjungimas į vieną urbanizuotų ir urbanizuojamų teritorijų zoną, tvarkymo ir naudojimo reikalavimų papildymas ir pakeitimas. 

Pritarus bus išvengta funkcinių zonų ribų ir ploto neatitikimo tarp skirtingų lygmenų kompleksinių teritorijų planavimo dokumentų;
Nepritarus sprendiniams prieštaravimai tarp išskirtų funkcinių zonų ir nuosavybės dokumentuose nustatytų naudojimo būdų teritorijose išliks, tai apsunkins / neleis priimti svarbius sprendimus miestų ir miestelio gerovės ir viešo intereso aspektu;
.	Kokios siūlomos naujos teisinio reguliavimo nuostatos, kokių teigiamų rezultatų
laukiama.

Koreguojamas Radviliškio rajono savivaldybės teritorijos bendrasis planas, patvirtintas Radviliškio rajono savivaldybės tarybos 2023 m. birželio 1 d. sprendimu Nr. T-18 „Dėl Radviliškio rajono savivaldybės  teritorijos bendrojo plano keitimo patvirtinimo“, nebus naikinamas. Koregavimas, numatytose Radviliškio, Šeduvos miestų teritorijose ir Baisogalos miestelio teritorijose, pripažįstamas sudedamąja Radviliškio rajono savivaldybės teritorijos bendrojo plano dalimi.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.

Neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.

Koreguojamas Radviliškio rajono savivaldybės teritorijos bendrasis planas, patvirtintas Radviliškio rajono savivaldybės tarybos 2023 m. birželio 1 d. sprendimu Nr. T-18 „Dėl Radviliškio rajono savivaldybės  teritorijos bendrojo plano keitimo patvirtinimo“.
.	Sprendimo projektui įgyvendinti reikalingos lėšos, finansavimo šaltiniai.

Savivaldybės biudžeto lėšos.
.	Sprendimo projekto rengimo metu gauti specialistų vertinimai ir išvados.

Sprendimo projektas suderintas su savivaldybės juristu, kalbininku, administracijos direktore, vicemerais ir meru.
.	Numatomo teisinio reguliavimo poveikio vertinimo rezultatai.

Rezultatai nenumatomi.
.	Sprendimo projekto antikorupcinis vertinimas.

Visas teritorijų planavimo procesas yra viešai skelbiamas, visuomenė turi galimybę susipažinti su sprendiniais, dalyvauti procese, teikti pastabas ir pasiūlymus. Vertinimas nėra reikalingas.
.	Kiti, iniciatoriaus nuomone, reikalingi pagrindimai ir paaiškinimai.

Nėra.
.	Pridedami dokumentai.

Pridedamų dokumentų nėra.




Architektūros ir urbanistikos skyriaus vyr. specialistė                                            Ingrida Grigalaitienė

